július 12, 2013 By Andie 0 35
Kritika - Susan Krinard: Mist július 10, 2013 Írta: Andie
Kritika - Sherrilyn Kenyon: Cloak & Silence július 13, 2013 Írta Andie Sondagoggend: 31 Julie 2016
​Goeie môre almal: Hallo Kenya: Not much happening this morning, I do not see any significant spots of rain. The green marked areas may see a few showers and or storms this afternoon and evening….
Daar is deels bewolkte tot bewolkte toestande oor dele van die Laeveld en die dele wat omkring is, is meestal middel en hoë wolke. Die blou van die foto is nie sub-zero temperature vanoggend nie, dit is middel hoë wolke wat besig is om te vorm soos wat die boluglaag ontwikkel. Die laag beweeg effe verder suid en dan beweeg die ou redelik vinnig na ‘n posisie oor die noordelike dele van KZN teen môremiddag. So ja, daar is ‘n kans vir ‘n paar buie reën oor die Karoo, selfs ysreën kolle en hopelik beweeg die ou dan soos dien model voorstel na noord KZN teen môre. Daar is een plus-punt is dat daar meer oppervlakte vog beskikbaar behoort te wees oor KZN vir ‘n beter reënkans maar alles in ag geneem gaan dit ook nou nie spogreën wees nie. Oor die algemeen lyk dit na sowat 4-10mm en as jy baie gelukkig is dalk ‘n bietjie meer. Ek verwys spesifiek na noord KZN waar daar in vergelyking met ander dele nog nie veel reën geval het nie. So as julle ‘n opskrif sien dat daar vloede is in KZN dan, is dit (soos wat die geval was die afgelope week) nie die hele KZN nie, en beslis nie die noordelike dele van die provinsie nie….
Daar was tot nou al so klein bietjie reën in die Springbok gebied, amper 1mm, en ek hoop daar val nog voordat die boluglaag padgee ooste toe…
Geniet die dag, die laaste een vir Julie 2016……
Sondagaand: 31 Julie 2016
​Goeie naand almal: Hallo Kenya: Mostly sunny over the central and eastern parts and the normal cloudy patches with showers and storms in the west, see green marked areas..
Die boluglaag het ontwikkel oor die sentrale Karoo met enkele buie oor die dele gemerk met groen. Daar is ook ‘n kans vir enkele kolle met sneeu oor die hoërliggende dele van die Oos-Kaapse binneland en die suidelike Drakensberg oornag. Die wolklose gebiede sal weer koud wees vannag met ‘n paar plekke sub-zero. Die koue front suid-wes van die Kaap lyk na ‘n redelike koue front maar die model maak nie veel van die ou vir more langs die Kaapse kus more nie. Hoop dit is beter as wat die model dit tans voorstel. Ons sal môreoggend sien hoe sterk die ou is aldan nie. Ek het ‘n nuwe toring (rekenaar) en nou moet ek die ou van voor af Afrikaans leer, wees dus geduldig, die taalgebruik sal weer beter word in tyd…
Geniet die aand en bly warm…
Saterdagaand: 30 Julie 2016
​Goeie naand almal: Hallo Kenya: Mostly fine in the north-east and south-west while cloudy patches with showers and a few thundershowers can be seen in the west.
,,Bruljantjie‘’ Jantjies verseker die beste loskakel in die land op die oomblik… ek is egter effe bekommerd oor die plaasvervangers, hoop Ackers maak ‘n plan vir volgende week in New Zeeland.
Nie baie in die weer op die oomblik nie, ja, die boluglaag/trog en nader aan die Namibiese kus geskuif sedert vanoggend maar dit lyk of die ou sukkel om aan die gang te kom. Die bly maar koud in die suide van die land met hoë vogvlakke en waar ek aanvanklik gedink het dat daar al meer wolke sou wees oor die Laeveld het dit nog nie gebeur nie. Dit dagtemperature in die noorde van die land was nie te sleg nie, PTA het sowat 20 C gehaal maar koeler oor JHB. Met wolklose toestande oor die grootste deel van die binneland oornag, sal minimum temperature van nou af skerp begin daal en môreoggend sal dit weer baie koud wees. Die model skuif die boluglaag in oor die Karoo teen môremiddag (2nm) en hopelik sal die ou dan beter lyk en ‘n paar buie maak, ysreën of dalk sneeu op die hoë-grond. Kleinvee boere moet daarop bedag wees dat dit koud bly en as dit reën saam met wind dan voel dit baie kouer as wat dit is, tref dus nou voorsorg. Wel dit is die storie vir nou, lekker aand en die Leeus mag maar hulle oorwinning vier, nie te kwaai nie, onthou julle moet nou New Zeeland toe….. Sterkte….
Saterdagoggend: 30 Julie 2016
​Goeie môre almal: Hallo Kenya: A few sunny spots, otherwise partly cloudy to cloudy with a few storms and showers in the areas marked with green later this afternoon and evening.
Die koue front nou langs die KZN kus met ‘n rug van hoog agter die front behoort die bewolkte toestande deur die loop van die dag aan te skuif oor KZN en later die Laeveld. Daar is wel kolle met mis, maar met temperature van om en by -0.1 C is dit dalk vries ryp… Sodra die ,,mis’’ in aanraking kom met bv, ‘n staal draad vorm daar ys op die draad. Die ,,koue front’’ wes van die land is in die bolug en sal na verwagting so om en by 2nm baie naby aand suid Namibiese kus wees. Indien die boluglaag versterk na 2nm soos wat die model voorstel, kan daar wolke vorm oor die westelike platorand en kan daar buie vanaf vannag voorkom. Ek sien juis dat daar in die Nieuwoudtville distrik (Kaapse koerant) ‘n pragtige waterval vorm, dit is ‘n aanduiding dat die distrik nie te sleg vaar met reën die afgelope tyd nie. Dit voorspel dan ook ‘n redelike blommefees.. en kom daar nou opvolgreën dan word dit ‘n nog groter skouspel…… Wat toestande betrek vir die binneland, droog en koud vanoggend maar temperature begin die tyd van die jaar (dit is amper Augustus) stadig maar seker herstel op ‘n sonnige dag, Dae word stadig maar seker langer en nagte korter en voor ons, ons oë uitvee is dit somer en dan kla ons weer oor die hitte…. Vir die groot Rugby vanmiddag in JHB, wel sonnig en billik maar onthou die wedstryd begin vroeg maar eindig as die son sak, dus vat iets warm saam…
Wel dit is vir nou eers al om oor te skinder….
Vrydagoggend: 29 Julie 2016
​Goeie môre almal: Hallo Kenya: Mostly cloudy over most of the country with sunny spots in the east. The green areas that I show on the picture are areas that may see a few odd showers or thundershowers this afternoon and evening..
Met sonnige weer na die reën voel dit sekerlik beter deur die dag, maar gemeet bly dit aan die koue kant. Dan het ons nou ook maksimum uitstraling in die nagte met baie koue oggende. PTA, het Donderdagoggend tot onder vriespunt gedaal, so ook die res van Gauteng en alhoewel sowat 1-2 C beter vanoggend bly dit nog steeds baie koud, en gaan dit baie koud bly in die oggende oor die volgende klompie dae. Die –0.9C gisteroggend in PTA was die koudste gemete oggend die winter… ook die eerste keer dat die temperatuur onder vriespunt gedaal het in PTA.
Ek moet seker blou pyle oor die land ingetrek het, dit gaan die veel verander nie, een na die ander koue golf koue lug beweeg vanuit die suid-weste in oor die land, en om dit af te baken gaan dit lyk of daar 6 koue fronte oorland is, so ek hou maar by die enkele koue fronte. Daar beweeg vanoggend ‘n sterk koue front deur PE met storm sterkte wind by tye. Mens kan aflei uit die foto (sien die wolke wat soos sardientjies ingepak lê) oor die binneland van die Oos-Kaap, dit dui op sterk wind en baie turbulensie. M.a.w. die bolug is nog steeds baie onstabiel in die streek en sou ‘n vliegtuig daar deur vlieg sal dit voel of die vliegtuig oor ‘n sinkplaat pad ry, vir kleiner vliegtuie is dit baie gevaarlik.
Daar is ook nog ‘n swak koue front wes van die Kaap en kan moontlik aanleiding gee tot ‘n paar reënbuie oor die Kaap later vandag. Praat van die Kaap, daar was ook reën tot sover noord as Springbok en Calvinia, nie baie nie maar vir die streek dalk genoeg vir ‘n blomme fees die Augustus.
Wel dit is die storie vir nou….
Vrydagaand: 29 Julie 2016
​Goeie naand almal: Hallo Kenya: Two spots that is marked with rain may be Severe thunderstorms, it is isolated but if you live near you may experience a lot of lightning and thunder, take care. The area marked with green is mainly showers and rain with an odd storm here and there.
Die boluglaag wat ons so baie gas gegee het die afgelope week is nou suid van die land en alhoewel aansienlik swakker nog steeds verantwoordelik vir die een na koue front wat uit die bolug op die oppervlakte reflekteer as ‘n koue front. Daar is tans ;n paar buie reën in die PE gebied en daar was ook vroeër stofnat kolle in die George gebied. Die dele suid van die geel lyn is koud met kolle bewolk en daar kan selfs oor die Oos-Kaap nog enkele kolle wees wat sneeu kan kry oornag. Nog ‘n Swak koue wes van die Kaap wat oornag ‘n paar mm kan maak oor die Skiereiland en omgewing. Die koue front nou oor suid KZN sal oornag langs die ooskus opbeweeg en dit kouer en meer bewolk maak met kolle reën, hoofsaaklik langs die kus. Teen mure middag kan die koue front inbeweeg oor die Laeveld en suidelike platorand. Dit behoort min tot geen effek te maak vir Ellispark nie, behoort nog steeds ‘n goeie rugby dag te wees. Die wolklose gebiede in die noorde van die land is bo en behalwe wolkloos maar ook baie droog (min vog) wat beteken dat temperature weer skerp oornag sal daal met talle plekke wat ryp kan verwag. Ek sien in die koerant, Seker ‘n tweet, dat ‘n persoon sê as die ,,winter matig is wil hy/sy nie deur ;n koue winter gaan nie, want dit is vir hulle steeds baie koud. Wel, hulle het nog nie regtig ‘n koue winter ervaar nie, ja dit was nou bietjie kouer aan die einde van die winter en met die reën was die maksimums ook laer, maar gegewe die data vir Julie sover is en was dit tot nou toe ‘n ,,sagte’’ winter. Die manne en dames in die Oos-Kaap en Vrystaat sal beslis saamstem dat dit baie koud was, maar selfs daar was minimum ver weg van vorige winters se uiters lae temperature.
Wel, Sterkte aan die Leeus, kry ‘n goeie nagrus, en speel môre ‘n barshou, net soos wat julle altyd doen, wen of verloor, julle is die beste Span in SA op die oomblik. Jammer van Whitely, maar Ruan Ackermann het baie goed geleer by sy pa, nog nie die ervaring nie, maar jeug is aan sy kant…
Donderdagaand: 28 Julie 2016
​Goeie naand almal: Hallo Kenya: Partly cloudy with fine spots, but mostly cloudy with scattered showers and thundershowers in the west, see green marked areas…
Met die koue front dwars oor die land was dit sonnig in die noorde maar temperature het gesukkel om by 17-18 C uit te kom. Heelwat kouer in die bewolkte tot deels bewolkte gebiede, en die dele aangetoon met groen is waar buie nog kan voorkom. Die een na die ander koue front word uit die boluglaag aan die oppervlakte reflekteer dus word die inslag van koue lug uit die suid-weste behou. Die groen strook aangrensend aan die Oos-Kaapse binneland het nog ‘n kans vir nog sneeu oornag. Die koue front wat suid van George ontwikkel het, het die gradient langs die suid-kus versterk met die gevolg die wind is taamlik sterk tot sterk met windstote wat stormsterkte kan bereik wat so plus minus 63 km/u is. Ek sien ook nie veel verandering vir môre nie, dit is net die boluglaag wat verder verswak. Verwag dus weer sub-zero temperature vannag oor groot dele van die noordelike binneland en temperature kan laag genoeg daal in die Laeveld +- 4 C en laer, is koud genoeg vir ligte ryp. Neem kennis piesang boere…
Dit is dit vir nou…
Donderdagoggend: 28 Julie 2016
​Goeie môre almal: Hallo Kenya: A bit more cloudy over most areas this morning but the areas with the best potential for a few showers later today and tonight are the green spots…
Die Atlantiese hoog het oorland ingewig met koue droeë lug en PTA was vanoggend die eerste keer net-net onder vriespunt, die Julie. Die koue front wat ek ingetrek het tot oor Zimbabwe is die skeiding tussen ;n koue lugmassa en ‘n baie kouer lugmassa en is nie noodwendig af-gebaken teenoor die teenwoordigheid van enige wolke nie. Die geel gebied oor KZN, Vrystaat en Oos-Kaap is deels bewolk tot bewolk en die groen dele (ingetrek)is nog kolle wat reën/buie kan kry, en dan is dit nog koud genoeg dat die Drakensberg en die Oos-Kaapse binneland nog enkele kolle sneeu kan ervaar. Die ou groot blou pyl wat ek suid van die land ingetrek het, is die vloei soos in die bolug. Uit die boluglaag het daar ‘n mini koue front ontwikkel wat oornag oor die Kaap beweeg het. Daar is net-net genoeg koue lug en vog vir ‘n paar enkele buie en selfs nog ‘n bietjie sneeu wat kon val oor die Matroosberg. Die res van die land is mooiweer, koud soos meeste sal kan voel met taamlik algemene ryp. Dit was kouer in die Laeveld, temperature tot so laag as 4 C, hopelik hoog genoeg dat daar nie ryp sou voorkom nie. Dit is egter nie ‘n waarborg nie, daar kon wel kolle gewees het wat kouer was, en nie noodwendig waar ons oral meet nie….. Ons kan verwag dat die toestande oor die binneland nie gou gaan verander nie, die bolugstelsel beweeg weg(oos)n maar oor die binneland bly die vloei uit die suid-weste, so ja, die sonnige weer sal dit beter laat voel in die dag, maar nagte gaan baie koud bly vir ‘n paar dae……..
Wel. Dit is die storie vir nou, gesels weer later….
Woensdagoggend: 27 Julie 2016
​Goeie môre almal: Hallo Kenia: Lots of sunny spots and I can see no rain at the moment. The areas marked in green may see as few odd showers or storms this afternoon and evening….,
Daar was darem ’n paar storms oor noord KZN oornag met sowat 7mm in die Vryheid distrik, sal beslis nie die droogte in die gebied onderdruk nie maar ‘n paar mm is beter as glad niks nie. Die boluglaag wat verantwoordelik was vir al die weer die afgelope paar dae oor die land is besig om verder suid te beweeg en in die proses verswak die ou aansienlik. Dit is reeds duidelik met die sonnige toestande wat vanoggend voorkom oor groot dele van die land. Dit was dan ook aansienlik kouer vanoggend in die wolklose gebiede en daar is ‘n klomp meetpunte wat ver onder vriespunt gaan draai het voor sonsopkoms. Die blou (foto) oor Namibië is net baie koud vanoggend met sub-zero temperature, Die geel en groen oor die Noord-Kaap is egter wolke en daar kom nog ligte reën voor oor die westelike platorand gebiede, o/a Calvinia en die Springbok gebied amper tot by Alexanderbaai. Met die bolug laag wat verder suid beweeg kan die bank wolke nou oor die Noord-Kaap verder oos en dan suid-oos skuif wat aanleiding kan gee tot ligte sneeu wat weer oornag vannag kan voorkom oor dele van die Oos-Kaapse binneland. Soos die boluglaag suid-oos en suid beweeg behoort dit later bewolk te word oor die Kaapse gebiede waar daar dan ook ‘n moontlikheid is vir ‘n p[aar buie. Sien die blou pyle wat ek ingetrek het, dit is die beweging van die lugmassa.
Nou vir ‘n ander storie…. Ja, daar was ‘n klompie kwaai donderstorms oor veral die suidelike dele van Gauteng en dat daar ‘n tornado kon wees is heel waarskynlik maar nou is dit rêrig mooi kyk, daar sal altyd iemand wees wat ‘n video dokter of ‘n foto.. en dan kry die storie sommer sulke lang stertjies by…. Selfs gehoor (radio) dat daar ‘n tornado oor Noord-Wes was 3 uur vanoggend…. sommer ‘n lekker wolhaar storie. Passop om alles te glo wat julle op sosiale media sien en hoor….
Dinsdagoggend: 26 Julie 2016
​Goeie môre almal: Hallo Kenya: Lots of sunny spots, partly cloudy over the remainder with only a few afternoon showers or thundershower in the areas marked with green…
Wow… ek het ook reën gekry, nou nie so baie soos dele van JHB se 20mm (ysreën tussen-in) nie, maar 4mm en daar begin nou weer ‘n bietjie val, glad nie sleg vir Julie nie. Die boluglaag ontwikkel sterk (sien foto), in so ‘n mate dat dit ook ‘n laag aan die oppervlakte reflekteer. Die boluglaag op sy eis kan nog reën maak, maar die kanse dat ons weer baie goeie syfers erens gaan sien is skraler. Die vloei in die suidelike halfrond is siklonaal, wat beteken met min vog oor die westelike binneland ,,trek’’ die oppervlakte laag droeë lug in. Wanneer dit gebeur dan kan dit nog steeds sneeu maar dit is dan wat die Oos-Kaapenaars sê dit is droeë sneeu. Dan gebeur dit soms, soos wat die geval is vanoggend dat die boluglaag ‘n skerpioen stertjie maak oor die Kaap, tegniese gesproke aan die verkeerde kant van die boluglaag. Dink nie hulle sal kla oor ‘n paar buie wat vanuit die suide inbeweeg nie. Die dele oor die Noord-Kaap, Kuruman/Vryburg gebied is wolkloos vanoggend en temperature het rof gedaal oor van die streke, ek sien plekke tot so laag as -8 C vanoggend. Met die baie vog nog oor die oostelike en noordelike Dele van die land is temperature nie so rof koud vanoggend nie, maar aan die ander kant gaan dit ook nou nie juis veel opwarm deur die dag nie. Ek hoop dit reën en sneeu nog soos aangedui in groen, en nee niemand mag kla oor die reën nie….